Lið ÍA tapaði í miklum markaleik , 2 - 5 , gegn Valsmönnum í undanúrslitaleik Lengjubikarsins sem fram fór í Kórnum í Kópavogi í gær . Það var Bjarni Guðjónsson sem skoraði eina mark fyrri hálfleiks eftir að dæmd hafði verið vítaspyrna fyrir brot á Andra Júlíussyni . Valsarar náðu hinsvegar að jafna metin strax í byrjun fyrri hálfleiks , sömuleiðis eftir að hafa fengið vítaspyrnu . Enn ein vítaspyrnan var dæmd skömmu síðar þegar brotið var á Jóni Vilhelm Ákasyni , leikmanni Skagamanna . Bjarni Guðjónsson tók spyrnuna en markvörður Valsmanna varði . Eftir þetta skoruðu Valsmenn sitt annað mark og staðan orðin 1 - 2 en Skagamenn jöfnuðu skömmu síðar með marki frá Helga Pétri Magnússyni . Valsmenn skoruðu næsta mark og skömmu síðar var leikmanni Skagamanna , Dario Cingel , vikið af leikvelli . Valsmenn skoruðu tvö mörk til viðbótar undir lok leiks og lokatölur , sem fyrr segir , 2 - 5 . Byrjunarlið Skagamanna var þannig skipað : Árni Snær Ólafsson , Jón Vilhelm Ákason , Atli Guðjónsson , Heimir Einarsson , Dario Cingel , Igor Dilocapic , Bajrni Guðjónsson , Helgi Pétur Magnússon , Vjekoslav Svadumovic , Andri Júlíusson og Stefán Þórðarson .